ລາກ່ອນ Bao Bao! ຕໍ່ຈາກນັ້ນ ກໍ Mei Lun ແລະ Mei Huan!
ສວນສັດຂອງ​ສະຫະລັດ ທີ່ມີ​ພວກ​ໝີ​ດ່າງ panda ​ຢືມ​ມາ​ຈາກ​ປະ​ເທດ​ຈີນ ສອງ​ໂຕ​ຊື່ວ່າ Mei Lun ​ແລະ Mei Huan ຈະຖືືືກສົ່ງຄືນປະເທດຈີນ.​
ໝີດ່າງ panda ເກີດຢູ່ໃນສະຫະລັດ ຊື່ວ່າ Bao Bao ຈະເດີນທາງກັບຄືນສູ່ບ້ານພໍ່ເມືອງແມ່ ປະເທດຈີນ ໃນຕົ້ນປີໜ້ານີ້ ພໍ່ແມ່ຂອງ Bao Bao ຊື່ວ່າ Mei Xiang ແລະ Tian Tian ຢືມມາຈາກປະເທດຈີນ ແລະຂໍ້ຕົກລົງໄດ້ຮຽກຮ້ອງໃຫ້ສົ່ງໝີດ່າງ panda ທຸກໆໂຕທີ່ເກີດຢູ່ໃນສວນສັດສະຫະລັດ ກັບຄືນສູ່ປະເທດຈີນຢູ່ໂຄງການບ່ອນລ້ຽງດູກ່ອນວັນເກີດສີ່ປີຂອງເຂົາເຈົ້າ ອ້າຍໃຫຍ່ຂອງ Bao Bao ຄື Tai Shan ໄດ້ເດີນທາງກັບຄືນໃນປີ 2010 ບັດນີ້ແມ່ນທີຂອງລາວ ສວນສັດຢູ່ທາງພາກໃຕ້ສະຫະລັດ ຢູ່ເມືອງ Atlanta ກ່າວໃນວັນພະຫັດວານນີ້ວ່າ ໝີດ່າງໃຫຍ່ panda ຝາແຝດ ອາຍຸ 3 ປີ ຈະອອກຈາກສວນສັດໃນວັນທີ 3 ເດືອນພະຈິກຈະມາເຖິງນີ້ ສວນສັດຂອງສະຫະລັດ ທັງໝົດສີ່ແຫ່ງມີພວກໝີດ່າງ panda ທີ່ຢືມມາຈາກປະເທດຈີນ ໝີດ່າງ panda ສອງໂຕຊື່ວ່າ Mei Lun ແລະ Mei Huan ທີ່ຈະອອກຈາກສວນສັດນະ ຄອນ Atlanta ໄດ້ເກີດໃນວັນທີ 15 ເດືອນກໍລະກົດ ປີ 2013 ແລະເປັນໝີດ່າງຝາແຝດ ທຳອິດທີ່ລອດຊີວິດ ເກີດຢູ່ໃນສະຫະລັດ ສວນສັດຢາກຈະສົ່ງໝີດ່າງ panda ໃນລະດູໜາວ ເພາະວ່າມັນງ່າຍທີ່ຈະຮັກສາເຂົາເຈົ້າໃຫ້ເຢັນຕໍ່ການບິນໃນລະຍະໄກ ສວນສັດແຫ່ງຊາດ ກ່າວຢູ່ໃນຖະແຫລງການວ່າ “ຄະນະທິມ panda ຈະດຳເນີນສັງເກດ Bao Bao ລະຫວ່າງການເດີນທາງ ແລະຈະເດີນທາງໄປກັບສະບຽງອາຫານທີ່ນາງມັກ ຮວມທັງ ໄມ້ໄຜ່ ໝາກແອັບໂປລ ໝາກແພ ຕົ້ມມັນຫວານ ແລະນໍ້າ ” ສວນສັດຍັງມີໝີດ່າງໃຫຍ່ panda ໜຸ່ມນ້ອຍນຶ່ງໂຕ ທີ່ຍັງຈະຢູ່ນະຄອນຫລວງ ຂອງສະ ຫະລັດຕື່ມອີກສອງປີ ນັ້ນຄື Bei Bei ທີ່ໄດ້ເກີດໃນເດືອນສິງຫາ ປີ 2015